L'entrenador de l'Athletic Club ha assegurat en la roda de premsa prèvia al partit de quarts de final de Copa contra el Barça a San Mamés que els blaugranes sempre són favorits allà on juguin

Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

L'entrenador de l'Athletic Club, Gaizka Garitano, ha assegurat en la roda de premsa prèvia al partit de quarts de final de Copa contra el Barça a San Mamés que els blaugranes sempre són favorits allà on juguin, tot i la crisi generada per les polèmiques declaracions d'Éric Abidal i la rèplica posterior de Messi. Tot el soroll que rodeja el Barça no preocupa en absolut el tècnic basc, que se'n riu, de la suposada crisi blaugrana.

"Quina crisi pots tenir quan jugues amb Messi, amb Griezmann, amb Rakitic, amb Sergio Busquets, amb Piqué... El Barcelona és favorit a tots els llocs que juga. Té els millors jugadors i sempre és favorit, jugui la Champions, jugui la Lliga o jugui la Copa."

D'altra banda, el tècnic basc ha tingut paraules d'elogi cap a Ernesto Valverde, exentrenador del Barça, i no ha volgut valorar la seva recent destitució.

"A nivell personal, Ernesto em sembla el millor entrenador de la Lliga, ho ha demostrat en els dos últims anys amb tot el que ha aconseguit. És un mirall en el qual mirar-me."

L'Athletic Club, que té els dubtes de Yuri Berchiche i Ander Capa, ha fet aquest dimecres a la tarda una última sessió d'entrenament per preparar el duel contra els blaugranes.